S เล็งจับมือพันธมิตรเพื่อขยายธุรกิจโรงแรมในอังกฤษ-ฝรั่งเศสเพิ่ม
S เล็งจับมือพันธมิตรเพื่อขยายธุรกิจโรงแรมในอังกฤษ-ฝรั่งเศสเพิ่ม หลังจากก่อนหน้านี้ได้มีการซื้อกิจการโรงแรมเครือ "เมอร์เคียว" ในอังกฤษ โดยคาดว่าจะสรุปผลการขยายธุรกิจได้ภายในปี 59 มั่นใจสร้างผลกำไรให้บริษัทได้ในปีหน้า เผยอยู่ระหว่างเจรจาซื้อโครงการอสังหาฯ ในประเทศอีก 4-5 ราย ซึ่งภายในปีนี้จะได้ข้อสรุปอย่างน้อย 1 ราย
19 ต.ค. 2558

บริษัท สิงห์เอสเตท จำกัด (มหาชน) หรือ S ระบุว่า บริษัทได้ขยายการลงทุนธุรกิจโรงแรมหลังจากก่อนหน้านี้ได้ร่วมมือกับพันธมิตรซื้อโรงแรมในเครือ “เมอร์เคียว” ในประเทศอังกฤษ ขณะที่มีพันธมิตรอีกรายทาบทามให้บริษัทร่วมเข้าซื้อโรงแรมในอังกฤษหรือฝรั่งเศสเพิ่ม โดยคาดว่าจะได้ข้อสรุปในปี 59
ทั้งนี้บริษัทมั่นใจว่าในปีหน้าจะสร้างผลกำไรให้กับภาพรวมบริษัทจากที่ปีนี้ยังต้องลุ้นว่าจะมีกำไรหรือไม่ เนื่องจากได้รับผลกระทบจากธุรกิจอสังหาริมทรัพย์ในประเทศชะลอตัวตามภาวะเศรษฐกิจ ขณะที่ยังเดินหน้าเจรจาซื้อโครงการอสังหาริมทร้พย์ในประเทศอยู่อีก 4-5 ราย ซึ่งภายในปีนี้น่าจะได้ข้อสรุปอย่างน้อย 1 ราย